CELEX: E2007J0008
Language: el
Date: 2008-10-16 00:00:00
Title: Απόφαση του Δικαστηρίου, της 20ής Ιουνίου 2008 , στην υπόθεση E-8/07 μεταξύ: της Celina Nguyen και του νορβηγικού κράτους, αντιπροσωπευόμενου από το Justis- og politidepartementet (Υπουργείο Δικαιοσύνης και Αστυνομίας) (Υποχρεωτική ασφάλιση αστικής ευθύνης που προκύπτει από την κυκλοφορία αυτοκινήτων οχημάτων — Οδηγίες 72/166/ΕΟΚ, 84/5/ΕΟΚ και 90/232/ΕΟΚ — Αποζημίωση για μη οικονομική ζημία — Όροι κρατικής ευθύνης — Αρκούντως σοβαρή παραβίαση)

16.10.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 263/4
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   της 20ής Ιουνίου 2008
   στην υπόθεση E-8/07 μεταξύ:
   της Celina Nguyen και του νορβηγικού κράτους, αντιπροσωπευόμενου από το Justis- og politidepartementet (Υπουργείο Δικαιοσύνης και Αστυνομίας)
   
      (Υποχρεωτική ασφάλιση αστικής ευθύνης που προκύπτει από την κυκλοφορία αυτοκινήτων οχημάτων — Οδηγίες 72/166/ΕΟΚ, 84/5/ΕΟΚ και 90/232/ΕΟΚ — Αποζημίωση για μη οικονομική ζημία — Όροι κρατικής ευθύνης — Αρκούντως σοβαρή παραβίαση)
   
   (2008/C 263/04)
   Στην υπόθεση E-8/07 μεταξύ της Celina Nguyen και του νορβηγικού κράτους, αντιπροσωπευόμενου από το Justis- og politidepartementet (Υπουργείο Δικαιοσύνης και Αστυνομίας) — ΑΙΤΗΣΗ στο Δικαστήριο από το Oslo tingrett (πρωτοβάθμιο δικαστήριο του Όσλο), για την ερμηνεία της συμφωνίας ΕΟΧ και, ειδικότερα, όσον αφορά τις ακόλουθες πράξεις που αναφέρονται στο παράρτημα IX:
   
               —
            
            
               την αναφερόμενη στο σημείο 8 του παραρτήματος IX πράξη (Οδηγία 72/166/ΕΟΚ του Συμβουλίου της 24ης Απριλίου 1972 περί εναρμονίσεως των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων και με τον έλεγχο της υποχρεώσεως προς ασφάλιση της ευθύνης αυτής, στο εξής η «Πρώτη οδηγία για την ασφάλιση αυτοκινήτων οχημάτων»),
            
         
               —
            
            
               την αναφερόμενη στο σημείο 9 του παραρτήματος IX πράξη (Δεύτερη οδηγία 84/5/ΕΟΚ του Συμβουλίου της 30ής Δεκεμβρίου 1983 για την προσέγγιση των νομοθεσιών των κρατών μελών των σχετικών με την ασφάλιση της αστικής ευθύνης που προκύπτει από την κυκλοφορία αυτοκινήτων οχημάτων, στο εξής η «Δεύτερη οδηγία για την ασφάλιση αυτοκινήτων οχημάτων»),
            
         
               —
            
            
               την αναφερόμενη στο σημείο 10 του παραρτήματος IX πράξη (Τρίτη οδηγία 90/232/ΕΟΚ του Συμβουλίου της 14ης Μαΐου 1990 για την προσέγγιση των νομοθεσιών των κρατών μελών σχετικά με την ασφάλιση αστικής ευθύνης που προκύπτει από την κυκλοφορία αυτοκινήτων οχημάτων, στο εξής η «Τρίτη οδηγία για την ασφάλιση αυτοκινήτων οχημάτων»),
            
         το Δικαστήριο, αποτελούμενο από τους Carl Baudenbacher, πρόεδρο, Thorgeir Örlygsson, εισηγητή και Ola Mestad, δικαστή (ad hoc), εξέδωσε, στις 20 Ιουνίου 2008, απόφαση το διατακτικό της οποίας έχει ως εξής:
   
               1.
            
            
               
                  δεν είναι συμβατό με την πρώτη, δεύτερη και τρίτη οδηγία για την ασφάλιση των αυτοκίνητων οχημάτων να εξαιρείται η αποζημίωση για μη οικονομική ζημία («ψυχική οδύνη»), η οποία είναι μία μορφή αστικής ευθύνης, από το υποχρεωτικό σύστημα ασφάλισης σύμφωνα με το εθνικό δίκαιο·
               
            
         
               2.
            
            
               
                  η εξαίρεση της αποζημίωσης για μη οικονομική ζημία («ψυχική οδύνη»), η οποία είναι μία μορφή αστικής ευθύνης, από το υποχρεωτικό σύστημα ασφάλισης σύμφωνα με το εθνικό δίκαιο συνιστά αρκούντως σοβαρή παραβίαση του δικαίου ΕΟΧ (Ευρωπαϊκό Οικονομικό Χώρο) ικανή να συνεπάγεται κρατική ευθύνη.